**Anunț Consultare de Piață**

privind *proiectul*

*”****Sistem Informatic pentru Evidența Clinică a Secțiilor A.T.I. (S.I.E.C.-A.T.I.)”***

***Cod MySMIS 131065***

*Ministerul Sănătății implementează proiectul ”****Sistem Informatic pentru Evidența Clinică a Secțiilor A.T.I. (S.I.E.C.-A.T.I.)”, Cod MySMIS 131065****, finanțat din Fondul European de Dezvoltare Regională în cadrul Programului Operațional Competitivitate 2014-2020 (POC), Axa 2 - Tehnologia informației și comunicațiilor (TIC) pentru o economie digitală competitivă, Prioritatea de investiții 2c. – Consolidarea aplicaţiilor TIC pentru e-guvernare, e-învăţare, e-incluziune, e-cultură, e-sănătate, Obiectiv Specific OS 2.4 „Creșterea gradului de utilizare a Internetului”, Acțiunea 2.3.3 – Îmbunătățirea conţinutului digital și a infrastructurii TIC sistemice în domeniul e-educaţie, e-incluziune, e-sănătate şi e-cultură – SECȚIUNEA E-SĂNĂTATE.*

*În cadrul acestui proiect, Ministerul Sănătății are calitatea de beneficiar, conform contractului de finanțare nr. 2/2.3.3/e-sănătate/*05.05.2021*, și are ca partener Autoritatea pentru Digitalizarea României.*

*Prin acest proiect se urmărește realizarea următoarelor obiective:*

*- Sistem informatic modern de monitorizare, documentare, schimb de date medicale în situații de urgență, consultarea și/sau acordarea celui de-al doilea aviz de la distanță și suport al proceselor aferente activităților de anestezie și terapie intensivă (ATI), sistem informatic ce va funcționa ca suport pentru luarea deciziilor în situațiile de urgență într-o unitate centrală din cadrul Ministerului Sănătății;*

*- Interconectarea tuturor sistemelor din secțiile ATI și sălile de operații din cele 18 de spitale într-o rețea națională ATI, care va include Ministerul Sănătății și COSU, în vederea analizei și luării deciziilor „în timp real”, precum și a prelucrării centralizate a datelor pentru îmbunătățirea calității actului medical destinat bolnavilor critici și scăderea mortalității;*

*- Dotarea a 18 spitale cu sisteme informatice identice, specifice secțiilor ATI și săli de operație (924 posturi ATI și SO), interoperabile cu sistemele medicale clinice existente în unitățile medicale respective, pentru a asigura analiza, sincronizarea și integrarea datelor pacientului.*

*În vederea asigurării respectării principiilor ce guvernează achizițiile publice, principiului egalității de șanse și a tratamentului egal, Ministerul Sănătății demarează un proces de consultare a pieței, inițiat cu scopul de a obține informații referitoare la:*

* *Folosirea cunoștințelor și a experienței operatorilor economici care acționează pe piața relevantă pentru a îmbunătăți documentația de atribuire și specificațiile tehnice ale caietului de sarcini, aferent atribuirii contractului de Servicii de Implementare ”* *Sistem Informatic pentru Evidența Clinică a Secțiilor A.T.I. (S.I.E.C.-A.T.I.)”, cod SMIS 131065, anterior publicării procedurii de achiziții publice în SICAP*
* *Confirmarea bugetului estimat (****125,457,499.72 lei cu TVA)***
* *Durata de implementare a platformei informatice (****octombrie 2023****)*
* *Estimare costuri de suport în perioada de sustenabilitate a proiectului*
* *Eventuale noi soluții disponibile pe piața de profil, dacă este cazul*

*Totodată, pentru a se asigura o transparență și o publicitate extinsă,* ***Caietul de sarcini pus în consultare publică va fi disponibil și in SEAP, rubrica specifică pentru consultare de piață****, în baza cap. IV, secțiunea 1, art. 139, alin. (1) și (3) din legea 98/2016, cu modificările și completările ulterioare, precum și a prevederilor art. 18, alin. 1 din HG nr. 395/2016, cu modificările și completările ulterioare.*

*Acest demers al consultării de piață garantează Ministerului Sănătății și tuturor persoanelor juridice interesate respectarea principiilor fundamentale care stau la baza atribuirii contractelor de achiziție publica și a organizării concursurilor de soluții prevăzute în art.2 alin. 2 din Legea Nr. 98/2016 din 19 mai 2016 privind achizițiile publice, respectiv:*

*a) nediscriminarea;*

*b) tratamentul egal;*

*c) recunoașterea reciprocă;*

*d) transparența;*

*e) proporționalitatea;*

*f) asumarea răspunderii.*

*Conform declarațiilor recente ale domnului Octavian Oprea, președintele Autorității pentru Digitalizarea României, cu ocazia lansării spre consultare publică a unui alt proiect de digitalizare a administrației publice: ”Procedura de consultare publică este un instrument esențial de transparentizare a procesului de licitație publică. De-a lungul timpului, industria IT din România a criticat modul în care s-au scris caietele de sarcini pentru marile proiecte de digitalizare a administrației. Însă acest feedback venea mereu în momentul în care caietele de sarcini erau deja în procedura de licitație publică.”*

*Reprezentanții industriei IT au acum ocazia de a contribui cu propuneri, sugestii și observații la proiectele IT de interes major pentru cetățeni, așa cum sunt cele privind sistemul național de sănătate publică.*

*Procesul de consultare se va realiza electronic, iar propunerile pot fi transmise la adresele de email: cristian.safta@ms.ro, it@ms.ro.*

*Termenul limită pentru acest proces este 12 NOIEMBRIE a.c.*

*Bugetul estimat prin proiect pentru platforma informatică este de:* ***125,457,499.72 lei cu TVA lei.***